CELEX: 32011R0761
Language: sl
Date: 2011-07-29 00:00:00
Title: Izvedbena uredba Komisije (EU) št. 761/2011 z dne 29. julija 2011 o uvrstitvi določenega blaga v kombinirano nomenklaturo

3.8.2011   
            
            
               SL
            
            
               Uradni list Evropske unije
            
            
               L 200/1
            
         IZVEDBENA UREDBA KOMISIJE (EU) št. 761/2011
   z dne 29. julija 2011
   o uvrstitvi določenega blaga v kombinirano nomenklaturo
   EVROPSKA KOMISIJA JE –
   ob upoštevanju Pogodbe o delovanju Evropske unije,
   ob upoštevanju Uredbe Sveta (EGS) št. 2658/87 z dne 23. julija 1987 o tarifni in statistični nomenklaturi ter skupni carinski tarifi (1) in zlasti člena 9(1)(a) Uredbe,
   ob upoštevanju naslednjega:
   
               (1)
            
            
               Da bi zagotovili enotno uporabo kombinirane nomenklature, ki je priložena Uredbi (EGS) št. 2658/87, je treba sprejeti ukrepe v zvezi z uvrstitvijo blaga iz Priloge k tej uredbi.
            
         
               (2)
            
            
               Uredba (EGS) št. 2658/87 določa splošna pravila za razlago kombinirane nomenklature. Ta pravila se uporabljajo tudi za vsako drugo nomenklaturo, ki v celoti ali delno temelji na kombinirani nomenklaturi ali ji dodaja dodatne pododdelke in je predpisana s posebnimi določbami Unije, za uporabo tarifnih in drugih ukrepov pri blagovni menjavi.
            
         
               (3)
            
            
               Po navedenih splošnih pravilih se blago iz stolpca (1) razpredelnice iz Priloge uvrsti pod oznako KN, ki je označena v stolpcu (2), iz razlogov iz stolpca (3) navedene razpredelnice.
            
         
               (4)
            
            
               Primerno je zagotoviti, da se lahko imetnik v skladu s členom 12(6) Uredbe Sveta (EGS) št. 2913/92 z dne 12. oktobra 1992 o carinskem zakoniku Skupnosti (2) še tri mesece sklicuje na zavezujoče tarifne informacije, ki so jih v zvezi z uvrstitvijo blaga v kombinirano nomenklaturo izdali carinski organi držav članic in niso v skladu s to uredbo.
            
         
               (5)
            
            
               Ukrepi, predvideni s to uredbo, so v skladu z mnenjem Odbora za carinski zakonik –
            
         SPREJELA NASLEDNJO UREDBO:
   Člen 1
   Blago, opisano v stolpcu (1) razpredelnice iz Priloge, se uvrsti v kombinirano nomenklaturo pod oznako KN, ki je navedena v stolpcu (2) navedene razpredelnice.
   Člen 2
   V skladu s členom 12(6) Uredbe (EGS) št. 2913/92 se je še tri mesece mogoče sklicevati na zavezujoče tarifne informacije, ki so jih izdali carinski organi držav članic in niso v skladu s to uredbo.
   Člen 3
   Ta uredba začne veljati dvajseti dan po objavi v Uradnem listu Evropske unije.
   
      Ta uredba je v celoti zavezujoča in se neposredno uporablja v vseh državah članicah.
      V Bruslju, 29. julija 2011
      
         
            Za Komisijo V imenu predsednika
         
         Algirdas ŠEMETA
         
            Član Komisije
         
      
   
   
      (1)  UL L 256, 7.9.1987, str. 1.
   
      (2)  UL L 302, 19.10.1992, str. 1.
   
      PRILOGA
      
                  Opis blaga
               
               
                  Uvrstitev
                  (oznaka KN)
               
               
                  Utemeljitev
               
            
                  (1)
               
               
                  (2)
               
               
                  (3)
               
            
                  Konektor, sestavljen iz plastičnega ohišja z odprtinama na obeh straneh za dovod in odvod tekočine. Opremljen je s pokrovčkom z navojem in z zapiralko v obliki nepovratnega ventila.
                  Konektor se uporablja v medicinskih priborih za infuzijo. Ena stran se poveže s cevko, druga pa z brizgalko ali infuzijskim sistemom. Zapiralka se odpre, ko je konektor pritrjen na brizgalko ali infuzijski sistem, in se zapre, ko se ta odstrani; to preprečuje uhajanje tekočine in dostop zraka med infuzijo.
                  Konektorji so na voljo v sterilnem ali nesterilnem pakiranju.
                  
                      (1)
                     Glej sliko.
               
               
                  8481 30 99
               
               
                  Uvrščanje opredeljujejo splošni pravili 1 in 6 za razlago kombinirane nomenklature, opomba 1(g) k poglavju 90 ter besedilo oznak KN 8481, 8481 30 in 8481 30 99.
                  Glede na svojo funkcijo, fizikalne lastnosti in način delovanja se konektor šteje za nepovraten ventil s tarifno podštevilko 8481 30, saj se uporablja za uravnavanje pretoka tekočin z odpiranjem ali zapiranjem zapiralke in omogoča, da se tekočina pretaka skozenj le v eni smeri (glej tudi pojasnjevalne opombe harmoniziranega sistema k tarifni številki 8481).
                  Na podlagi opombe 1(g) k poglavju 90 je uvrstitev pod tarifno številko 9018 kot medicinski instrumenti in aparati izključena.
                  Poleg tega se izdelek, tudi kadar je na voljo v sterilnem pakiranju, ne šteje za izdelek s tarifno številko 9018.
                  Izdelek se zato uvršča pod oznako KN 8481 30 99 kot plastičen nepovratni ventil.
               
            
         
      
         (1)  Slika je zgolj informativna.